पटना जिले में 75 केंद्रों पर चल रही मैट्रिक की परीक्षा, पहले दिन 90% रही उपस्थिति
पटनाजिले में 75 केंद्रों पर मैट्रिक परीक्षा आयोजित हुई। पहली पाली के लिए 21 हजार 696 छात्राओं तथा 19 हजार 179 छात्रों ने फार्म भरा था। दूसरी पाली में 20 हजार 671 छात्राओं तथा 18 हजार 422 छात्रों ने फार्म भरा था। 90 प्रतिशत से ज्यादा उपस्थिति रही। वहीं, बिहार बोर्ड अध्यक्ष आनंद किशोर ने बुधवार को परीक्षा केंद्रों का औचक निरीक्षण किया। इनमें रामलखन सिंह यादव हाईस्कूल पुनाईचक, मिलर स्कूल, बांकीपुर गर्ल्स हाईस्कूल तथा बीएन कॉलेजिएट आदि हैं। निरीक्षण के दौरान अध्यक्ष ने केंद्रों पर परीक्षा व्यवस्था का जायजा भी लिया। उन्होंने केन्द्राधीक्षकों तथा दंडाधिकारियों को निर्देश दिया कि परीक्षा में पूरी कड़ाई बरती जाए। अध्यक्ष ने केंद्रों पर परीक्षार्थियों की तलाशी भी ली।
केंद्रोंपर विजिटर रजिस्टर
बोर्डअध्यक्ष ने बताया कि सभी परीक्षा केंद्रों पर विजिटर रजिस्टर की व्यवस्था की गई है, जिसे निरीक्षण करने आए सभी पदाधिकारियों को भरना है। सभी केंद्राधीक्षकों को निर्देश दिया गया कि वे विजिटर रजिस्टर में एंट्री कराना सुनिश्चित करेंगे। अध्यक्ष ने यह भी निर्देश दिया कि परीक्षार्थियों से चिट नहीं मिलने के संबंध में शपथपत्र सभी वीक्षकों से लें तथा उसका संधारण सुनिश्चित करें। राज्य के सभी परीक्षा केंद्रों पर सतत निगरानी के लिए सीसीटीवी कैमरे लगाए गए हैं तथा वीडियोग्राफी भी कराई जा रही है।
परीक्षाकेंद्रों पर रही भीड़
परीक्षाकेंद्रों पर सुबह से ही परीक्षार्थियों और अभिभावकों की भीड़ लगी रही। राजधानी स्थित विभिन्न केंद्रों पर परीक्षार्थी परीक्षा देने के लिए इकट्ठा हुए थे। रोल नंबर और परीक्षा केंद्र भी कई खोजते रहे।
परीक्षा के दौरान जांच करते बोर्ड अध्यक्ष आनंद किशोर।
कड़ी चौकसी के बीच हुई परीक्षा
बाढ़| अनुमंडलमें सात केंद्रों पर कड़ी चौकसी के बीच मैट्रिक परीक्षा शुरू हुई। भारी सुरक्षा और दंडाधिकारियों की निगरानी के बीच परीक्षा हुई। पहले दिन किसी के भी निष्कासन की खबर नहीं है। नगर के एएनएस स्कूल, सैयद नेहाल अहसन कॉलेज, इवनिंग कॉलेज, गर्ल्स हाईस्कूल, जगन्नाथ हाईस्कूल तथा संत जोसेफ स्कूल में परीक्षा केन्द्र है। यहां 18 स्टैटिक दंडाधिकारी, जबकि तीन पैट्रोलिंग मजिस्ट्रेट के साथ ही परीक्षा पर नजर बनाये रखने के लिए तीन उड़नदस्ते तैनात किए गए हैं।
आज गणित का पेपर
मैट्रिकपरीक्षा के दूसरे दिन गुरुवार को पहली एवं दूसरी पाली में गणित विषय का पेपर होगा। इसमें सबसे ज्यादा परीक्षार्थी शामिल होंगे।
जिला विद्यार्थी
अरवल02
नालंदा 01
जहानाबाद 01
गया 02
कटिहार 01
मुंगेर 02
लखीसराय 02
वैशाली 01
पटना 05
भोजपुर 04
सुपौल 02
सहरसा 02
बेगूसराय 01
समस्तीपुर 02
परीक्षार्थियों से पटा अशोक राजपथ।
मैट्रिक की परीक्षा बुधवार से शुरू हो गई। परीक्षा से पहले शहर के केंद्रों के बाहर परीक्षार्थी रिवीजन में व्यस्त दिखे।
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva mai_Deva san_Deva awa_Deva san_Deva hin_Deva mai_Deva awa_Deva awa_Deva mai_Deva bho_Deva mai_Deva mai_Deva mai_Deva mai_Deva mai_Deva hin_Deva hin_Deva